Ahil-agi amaynut i yellan d aselmed s tzemmad, yessegmay tizemmar ɣer yinelmaden, ad izmiren i tesleḍt, yernu ad frun uguren nsen. Aselmed s tzemmar neɣ aselmed s yisenfaren, yettara anelmad iqeddec akken ad yissin, ad yizmir i yiman-is deg tudert-is, ad yefk i tmetti i deg yettidir asurif ɣer zdat. Iteddu uselmed s tzemmar s uheyyi n yisenfaren. Asenfar d armud ibeddun yettfaka, d annar yesddukklen iswi n ulmud, iswi-s agejdan d amsal (élaboration) n uferdis (produit) s timawit akked tira iɣer ara yessiweḍ unelmad.